Mès, quan arribèc eth moment que, complint-se eth fado des dius, auie de perir, Egiste amièc ath poèta entà ua isla desabitada a on l’abandonèc entà que siguesse presa e peishèu des audèths rapinaires; e se hec a vier de bon voler entara sua casa ara hemna, que tanben ac desiraue, en tot usclar dempús grana quantitat de cueishes enes sagradi autars des dius e penjar moltes figures, teishuts e aur, per auer-se’n gessut ena sua empresa que jamès s’auie demorat poder amiar a tèrme.